**Daniel Mannberg** (s. 27. joulukuuta 1992 Boden, Ruotsi) on ruotsalainen jääkiekkoilija, joka pelaa SHL-joukkue Brynäs IF:ssä. Hän on pelipaikaltaan oikea laitahyökkääjä. Mannberg laukoo oikealta.

Pelityyli
---------

Elite Prospects -sivuston mukaan Mannbergin suurimmat vahvuudet ovat hyökkäyspäässä ja hänellä on hyvä nopeus, kädet ja tekniset taidot. Mannberg on myös varsin luova ja hänellä on hyvä pelikäsitys. Mannbergin suoritukset kuitenkin ailahtelevat ajoittain.

Ura
---

### Seuraura

Mannberg on Björns IF:n kasvatti. Hän siirtyi juniorina sittemmin Bodens IK:hon, josta Mannberg siirtyi 14-vuotiaana Luleå HF:ään kaudeksi 2007–2008. Kaudella 2009–2010 hän oli seuran J20-junioreiden kolmanneksi paras pistemies tehoilla 13+21=34. Pudotuspeleissä Mannberg oli tehoilla 2+4=6 Luulajan paras syöttäjä ja jakoi sisäisen pistepörssin voiton Jonas Berglundin kanssa. Hän voitti kauden päätteeksi J20 SuperElitin pronssia. Mannberg debytoi kauden aikana myös Luulajan Elitserien-joukkueessa, jossa hän pelasi kolme runkosarjaottelua ilman tehopisteitä. Mannberg teki Elitserien-debyyttinsä 11. marraskuuta 2009 HV71:tä vastaan. Hänet kutsuttiin paikkaamaan Robin Lindqvistin ja Thomas Rafflin poissaoloja. Mannberg merkittiin samaan ketjuun Emil Lundbergin ja Mikael Lidhammarin kanssa ja hän sai jääaikaa lopulta 1.57 minuuttia. Mannbergistä tuli 16 vuoden, kymmenen kuukauden ja 14 päivän ikäisenä Luleå HF:n seurahistorian nuorin Ruotsin pääsarjatasolla debytoinut pelaaja.

Kaudella 2010–2011 Mannberg pelasi Elitserienissä 20 runkosarja- ja kahdeksan playoff-ottelua tehden yhden syöttöpisteen. Hän pelasi ison osan kaudestaan vielä myös Luulajan J20-junioreissa, joiden varakapteenina Mannberg toimi. Kaudella 2011–2012 hän teki Elitserienin runkosarjassa tehot 1+2=3. Mannberg teki Elitserien-uransa avausmaalin 5. tammikuuta 2012 Skellefteå AIK:ta vastaan. Maaliskuussa 2012 hän teki Luulajan kanssa kaksivuotisen jatkosopimuksen.

Mannberg pelasi kauden 2012–2013 runkosarjan suurimmaksi osaksi lainalla HockeyAllsvenskanin nousijajoukkue Asplöven HC:ssä. Loppukaudesta hän palasi kuitenkin Luulajan vahvuuteen ja voitti loppukaudesta Elitserien-hopeaa. Mannberg voitti kauden aikana myös European Trophyn mestaruuden. Tammikuussa 2014 hän teki Luulajan kanssa kaksivuotisen jatkosopimuksen. Kaudella 2014–2015 Mannberg voitti joukkueessa Mestarien liigan mestaruuden. Hän jäi Luulajassa kuitenkin pieneen rooliin ja pelasi valtaosan syyskaudestaan myös lainalla Asplövenissä, kunnes Mannberg siirtyi tammikuussa 2015 loppukaudeksi Brynäs IF:ään. Maaliskuussa hän teki joukkueen kanssa vuoden mittaisen jatkosopimuksen ja saman vuoden marraskuussa Mannbergin sopimusta jatkettiin kahdella vuodella kevääseen 2018 saakka.

Kaudella 2015–2016 Mannberg teki Ruotsin pääsarjatason yhden kauden piste-ennätyksensä tehoilla 7+4=11. Kauden 2016–2017 päätteeksi hän voitti SHL-hopeaa. Kaudella 2017–2018, syyskuussa 2017 Mannberg pelasi kolme ottelua lainalla Allsvenskanin Almtuna IS:ssä. Tammikuussa 2018 hän teki Brynäsin kanssa kaksivuotisen jatkosopimuksen.

### Maajoukkueura

Mannberg pelasi alle 18-vuotiaiden MM-kilpailuissa vuonna 2010, jolloin hän voitti hopeaa. Mannberg pelasi myös World Junior A Challengessa vuonna 2010. Yhteensä hän on pelannut 13 nuorten ja 27 poikien maaottelua.

Ruotsin A-maajoukkueessa Mannberg on pelannut kaksi ottelua ilman tehopisteitä. Hän teki A-maajoukkuedebyyttinsä Euro Hockey Challengessa 9. huhtikuuta 2014 Rapperswil-Jonassa Sveitsiä vastaan.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2009–2010 | Luleå HF | Elitserien | 3 | 0 | 0 | 0 | 0 | – | – | – | – | – | U18 | 6 | 0 | 4 | 4 | 8 |
| 2010–2011 | Luleå HF | Elitserien | 20 | 0 | 1 | 1 | 4 | 8 | 0 | 0 | 0 | 0 |
| 2011–2012 | Luleå HF | Elitserien | 36 | 1 | 2 | 3 | 0 | 5 | 0 | 0 | 0 | 0 |
| 2012–2013 | Asplöven HC | Allsvenskan | 37 | 3 | 11 | 14 | 50 | – | – | – | – | – |
|  | Luleå HF | Elitserien | 16 | 0 | 2 | 2 | 4 | 12 | 1 | 1 | 2 | 0 |
| 2013–2014 | Luleå HF | SHL | 48 | 5 | 4 | 9 | 6 | 6 | 1 | 0 | 1 | 0 |
| 2014–2015 | Asplöven HC | Allsvenskan | 13 | 1 | 4 | 5 | 0 | – | – | – | – | – |
|  | Luleå HF | SHL | 22 | 0 | 1 | 1 | 2 | – | – | – | – | – |
|  | Brynäs IF | SHL | 12 | 1 | 1 | 2 | 0 | 7 | 0 | 1 | 1 | 2 |
| 2015–2016 | Brynäs IF | SHL | 42 | 7 | 4 | 11 | 20 | 3 | 0 | 1 | 1 | 2 |
| 2016–2017 | Brynäs IF | SHL | 40 | 3 | 3 | 6 | 10 | 19 | 1 | 1 | 2 | 4 |
| 2017–2018 | Almtuna IS | Allsvenskan | 3 | 0 | 1 | 1 | 0 | – | – | – | – | – |
|  | Brynäs IF | SHL | 43 | 5 | 5 | 10 | 12 | 1 | 0 | 1 | 1 | 0 |
| 2018–2019 | Brynäs IF | SHL | 46 | 5 | 4 | 9 | 14 | – | – | – | – | – |
| 2019–2020 | Brynäs IF | SHL | 48 | 9 | 3 | 12 | 31 | – | – | – | – | – |
| 11 kautta | yhteensä | Elitserien/SHL | 376 | 36 | 30 | 66 | 103 | 61 | 3 | 5 | 8 | 8 |

Lähteet
-------

* Daniel Mannberg The Internet Hockey Databasessa (englanniksi)
* Daniel Mannberg Eurohockey-sivustolla (englanniksi)
* Daniel Mannberg *Elite Prospects*. Everysport Media Group AB.  (englanniksi)

### Viitteet

1. ↑  Daniel Mannberg The Internet Hockey Databasessa (englanniksi)
2. 1 2 3 4 5 6 7  Daniel Mannberg *Elite Prospects*. Everysport Media Group AB.  (englanniksi)
3. ↑  Elite Prospects - Luleå HF J20 *eliteprospects.com*. Everysport Media Group. Viitattu 6.11.2019. (englanniksi)
4. ↑  Tosser, Magnus: Mannberg historisk *Kuriren.nu*. LULEÅ:  Norrbottens Media AB. Viitattu 2.9.2016. (ruotsiksi)
5. ↑  Daniel Mannberg *SHL.se*. SHL AB. Viitattu 6.11.2019. (ruotsiksi)
6. ↑  Pettersson, Robert: Luleå förlänger med duo *Hockeysverige.se*.  8.3.2012. NewsMe. Viitattu 2.9.2016. (ruotsiksi)
7. ↑  Larsson, Peo: SHL-klubb förlänger – med hel kedja *artonbladet.se*.  21.1.2014. Aftonbladet Hierta AB. Viitattu 2.9.2016. (ruotsiksi)
8. ↑  Mannberg klar för Brynäs *svd.se*.  21.1.2014. Schibsted Media Group. Viitattu 2.9.2016. (ruotsiksi)
9. ↑  Törnlund, Jesper: Daniel Mannberg förlänger *brynas.se*.  20.11.2015. Brynäs AB. Viitattu 2.9.2016. (ruotsiksi)
10. ↑  Mansson, Peter: Två spelare lånas ut *brynas.se*.  22.9.2017. Brynäs AB. Viitattu 4.7.2018. (ruotsiksi)
11. ↑  Lindberg, Michaela: Brynäs IF förlänger med Daniel Mannberg *brynas.se*.  25.1.2018. Brynäs AB. Viitattu 4.7.2018. (ruotsiksi)
12. ↑  Switzerland vs Sweden - EHC - Euro Hockey Challenge *pointstreak.com*.  9.4.2014. Pointstreak Sports Technologies. Viitattu 4.7.2018.